|  |
| --- |
| **Objekta higiēniskais novērtējums** |
| Kuldīgā |

|  |
| --- |
| 19.10.2023 |

|  |
| --- |
| 1. **Objekta nosaukums:** Veselīga dzīvesveida nometne “Baudi dzīvi veselīgi!” (turpmāk tekstā – Nometne) |
| 1. **Objekta īpašnieks:** Nometnes organizētāja juridiskā persona: SIA “OnPlate”, reģistrācijas Nr. 40103824945, Alauksta iela 21-26, Rīga, LV-1009 |
| 1. **Objekta adrese:** Liepājas Valsts 1. ģimnāzija, Ausekļa iela 9, Liepāja, LV-3401 |
| 1. **Novērtēšanu veica** Sabiedrības veselības departamenta Kurzemes kontroles nodaļas higiēnas ārste Svetlana Juņina, pamatojoties uz Veselības inspekcijas Kurzemes kontroles nodaļas (turpmāk – Inspekcija) plānveida kontroles rezultātiem 2022.gadā – kontroles akta numurs: S 00401522 un NUVPL 00544422 (Neatbilstību un uzdoto veicamo pasākumu lapa) |
| 1. **Novērtēšanā piedalījās:** SIA “OnPlate” vadītāja Anna Krasikova, nometnes vadītāja Ozola Samanta Elizabete |
| 1. **Konstatēts**   **6.1. Vispārīgās ziņas par objektu/ objekta raksturojums**  Atbilstoši saņemtai informācijai tika konstatēts, ka Liepājas Valsts 1. ģimnāzijas telpās un ārpus telpām, Ausekļa ielā 9, Liepājā (turpmāk – Ģimnāzija, Iestāde) tiks organizēta slēgta tipa dienas nometne telpās un ārpus telpām – “Veselīga dzīvesveida nometne “Baudi dzīvi veselīgi!”” (turpmāk – *Nometne*). Plānotais *Nometnes* darbības laiks no 2023.gada 23.oktobra līdz 2023.gada 27.oktobrim. Maksimālais dalībnieku skaits –20 bērni vecumā no 7 līdz 10 gadiem. Atbilstoši Inspekcijai sniegtai informācijai nometnes norisināšanai tiks izmantotas Ģimnāzijas divas mācību telpas, t.sk. mājturības kabinets, sporta zāle, nometnes aktivitātēm ārpus telpām – Ģimnāzijas teritorija, sporta laukumi.  Inspekcijas pēdējā plānveida kontrole par higiēnas prasību ievērošanu Ģimnāzijā tika veikta 2022.gadā, kontroles akta numurs: S 00401522, kontroles laikā tika konstatētas daļējās neatbilstības, kuras tika novērstas atbilstoši Inspekcijas 2022.gada 19.decembra Neatbilstību un uzdoto veicamo pasākumu kontroles (NUVPL) lapas informācijai. Ģimnāzijas ēka ir vēsturiskā ēka. 2014.-2015.gadā tika veikta ēkas fasādes restaurācija, telpu renovācija, izremontētas klašu telpas, izbūvētas ģērbtuves, dušas telpas, nodrošināta vides pieejamība. Iestādē ir nodrošinātas telpas administrācijai un darbiniekiem, darbnīcas, saimniecības, mācību telpas, garderobes, tualetes. Ir nodrošināta bibliotēka ar lasītavu, plaši gaiteņi un vestibili, ko var izmantot kā rekreācijas un atpūtas vietas, aktu zāle ar palīgtelpām, sporta un trenažieru zāles ar palīgtelpām, ēdināšanas bloks, medicīnas kabinets. Iestādē ir divas tualetes meitenēm (1. un 3.stāvā), viena tualete zēniem (2.stāvā), katrā stāvā ir darbinieku tualete. Kopējais sanitāro ierīču skaits tualetēs – meitenēm 20 klozetpodi, 6 izlietnes, zēniem – 10 klozetpodi, 10 pisuāri, 3 izlietnes. Roku mazgātnes ierīkotas visās klašu telpās, kā arī ierīkotas 2 roku mazgātnes katrā stāvā gaitenī. Pie sporta zāles ir atsevišķas ģērbtuves meitenēm un zēniem, pie katras ģērbtuves ierīkotas dušas telpas, katrā dušas telpā – 4 dušas ierīces, starp dušas ierīcēm ierīkotas necaurspīdīgas, gludas, viegli mazgājamas starpsienas. Pie katras ģērbtuves ir tualetes telpa ar klozetpodu un roku mazgātni. Visās tualetēs nodrošinātas šķidrās ziepes roku mazgāšanai, tualetes papīrs, jaudīgas roku žāvēšanas ierīces. Kontroles laikā telpu uzkopšanas režīms ir atbilstošs higiēnas prasībām, visas telpas un to iekārtas tiek uzturētas tīras un darba kārtībā.  Atbilstoši Inspekcijai sniegtai informācijai *Nometnē* tiks nodrošināti epidemioloģiskās drošības pasākumi atbilstoši 2023.gada 22.maijā aktualizētajām vadlīnijām piesardzības pasākumiem bērnu nometņu organizētājiem. Ikvienam nometnes darbiniekam, kas darbojas saskarsmē ar bērniem, ir obligāta ģimenes ārsta izziņas saņemšana (veidlapa 27/u). Epidemioloģiski drošas nometnes norisei tiks paredzēts: nometnes darbinieku un dalībnieku veselības skrinings, veicot vizuālu novērtējumu katru dienu visu nometnes norises laiku; regulāra telpu vēdināšana; bērnu un darbinieku roku higiēnas ievērošana; darbinieku roku dezinfekcija – ir nodrošināts 70% spirtu saturošs dezinfekcijas līdzeklis; tiks veikti telpu un aprīkojuma uzkopšanas pasākumi,- *Nometnes* telpu mitrā uzkopšana vienu reizi dienā, tualetes telpu mitrā uzkopšana vismaz reizi 3 stundās. *Nometne* tiks nodrošināta ar pirmās palīdzības aptieciņu. *Nometnes* darbībai būs piesaistīts veselības aprūpes speciālists – Skolas medmāsa.  **6.2. Iekštelpu virsmu apdare** Telpu apdarei izmantoti viegli tīrāmi, dezinficējami, telpu funkcijai atbilstoši apdares materiāli. Grīdas segums – linolejs vai dēļu, cokola stāvā – flīzes, sienas – krāsotas, tualetēs grīdas un sienas – flīžu apdare.  **6.3. Apgaismojums** Telpās nodrošināts mākslīgais un dabīgais apgaismojums. Visās mācību telpās ir plaši logi un luminiscējošās dienasgaismas lampas. Mākslīgā apgaismojuma mērījumi netika veikti. Vizuāli vērtējot, mākslīgā apgaismojuma līmenis telpās ir pietiekams.  **6.4. Siltumapgāde** Centralizēta.  **6.5. Gaisa apmaiņa** Telpās nodrošināta iespēja veikt dabisko vēdināšanu caur atveramiem logiem. Tualetēs, dušas telpās, sporta zālē ierīkota mehāniskā pieplūdes un vilkmes ventilācija.  **6.6. Ūdens apgāde** Centralizēta – no SIA “Liepājas ūdens” Liepājas pilsētas ūdensapgādes sistēmas. Karstā ūdens padeve centralizēta no SIA “Liepājas enerģija”. Karstais ūdens nodrošināts pie visām izlietnēm un dušās.  **6.7. Kanalizācijas sistēma** Centralizēta  **6.8. Teritorijas labiekārtošana** Teritorija ir labiekārtota, uzkopta, nodrošināta sadzīves atkritumu apsaimniekošana. Ir sporta zona (basketbola laukums, vingrošanas laukums) un saimniecības zona. Sporta laukumu segums – speciāls gumijots segums sporta laukumiem. Saimniecības zonā ir būve sadzīves atkritumu konteineru novietošanai.  **6.9. Vides pieejamība** Nav vērtēta  **6.10. Riska faktoru novērtēšana un cita informācija -------** |
| 1. **Slēdziens** Liepājas Valsts 1. ģimnāzija Ausekļa ielā 9, Liepājā atbilst higiēnas prasībām bērnu dienas nometnes “Veselīga dzīvesveida nometne “Baudi dzīvi veselīgi!”” darbības uzsākšanai. |
| 1. **Rekomendējamie pasākumi ------** |

|  |  |
| --- | --- |
| Sabiedrības veselības departamenta  Kurzemes kontroles nodaļas higiēnas ārste | Svetlana Juņina |
| Svetlana Juņina, 63423795, 26481579 | | |
| svetlana.junina@vi.gov.lv | | |